Source: https://eur-lex.europa.eu/legal-content/RO/TXT/?uri=CELEX:32020D0140
Timestamp: 2020-08-14 15:30:05+00:00
Document Index: 40058328

Matched Legal Cases: ['articolul 30', 'articolul 50', 'articolul 1', 'articolul 1', 'articolul 1', 'articolul 2', 'articolul 4']

EUR-Lex - 32020D0140 - EN - EUR-Lex
EUR-Lex - 32020D0140 - EN
Document 32020D0140
Decizia (UE) 2020/140 a Băncii Centrale Europene din 22 ianuarie 2020 de stabilire a măsurilor necesare pentru contribuirea la valoarea capitalului propriu acumulat al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate și de abrogare a Deciziei (UE) 2019/46 (BCE/2020/6)
Decision (EU) 2020/140 of the European Central Bank of 22 January 2020 laying down the measures necessary for the contribution to the European Central Bank’s accumulated equity value and for adjusting the national central banks’ claims equivalent to the transferred foreign reserve assets and repealing Decision (EU) 2019/46 (ECB/2020/6)
OJ L 27I , 1.2.2020, p. 15–20 (BG, ES, CS, DA, DE, ET, EL, EN, FR, HR, IT, LV, LT, HU, MT, NL, PL, PT, RO, SK, SL, FI, SV)
ELI: http://data.europa.eu/eli/dec/2020/140/oj
LI 27/15
DECIZIA (UE) 2020/140 A BĂNCII CENTRALE EUROPENE
de stabilire a măsurilor necesare pentru contribuirea la valoarea capitalului propriu acumulat al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate și de abrogare a Deciziei (UE) 2019/46 (BCE/2020/6)
având în vedere Statutul Sistemului European al Băncilor Centrale și al Băncii Centrale Europene, în special articolul 30,
La 29 martie 2017, Regatul Unit al Marii Britanii și Irlandei de Nord („Regatul Unit”) a notificat intenția sa de a se retrage din Uniunea Europeană în conformitate cu articolul 50 din Tratatul privind Uniunea Europeană. Tratatul privind Uniunea Europeană și Tratatul privind funcționarea Uniunii Europene încetează să se aplice Regatului Unit de la data următoare celei prevăzute la articolul 1 alineatul (1) din Decizia (UE) 2019/1810 a Consiliului European (1). În urma retragerii Regatului Unit din Uniunea Europeană, Bank of England (BoE) încetează să fie o bancă centrală națională a unui stat membru și, prin urmare, a Sistemului European al Băncilor Centrale. Decizia (UE) 2020/137 a Băncii Centrale Europene (BCE/2020/3) (2) prevede ajustarea grilei de repartiție pentru subscrierea la capitalul Băncii Centrale Europene (BCE) (denumită în continuare „grilă de repartiție pentru capital”) în conformitate cu articolele 29.3 și 29.4 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”) și stabilește, cu aplicare de la 1 februarie 2020, noile ponderi atribuite băncilor centrale naționale în grila de repartiție pentru capital ajustată (denumite în continuare „ponderi în grila de repartiție pentru capital”).
Ajustarea ponderilor în grila de repartiție pentru capital și modificările rezultate în cotele BCN din capitalul subscris al BCE determină necesitatea ajustării creanțelor pe care BCE le-a creditat în temeiul articolului 30.3 din Statutul SEBC către BCN ale statelor membre a căror monedă este euro (denumite în continuare „BCN din zona euro”) și care sunt echivalente contribuțiilor BCN din zona euro cu active din rezervele valutare la BCE (denumite în continuare „creanțe”). Acele BCN din zona euro ale căror creanțe cresc de la 1 februarie 2020 ar trebui, prin urmare, să efectueze un transfer compensatoriu către BCE, iar BCE ar trebui să efectueze un transfer compensatoriu către acele BCN din zona euro ale căror creanțe scad.
În conformitate cu principiile generale ale echității, egalității de tratament și protejării așteptărilor legitime care stau la baza Statutului SEBC, acele BCN din zona euro a căror cotă relativă în valoarea capitalului propriu acumulat al BCE crește datorită ajustărilor susmenționate ar trebui, de asemenea, să efectueze un transfer compensatoriu către BCN din zona euro ale căror cote relative scad.
Pentru a se calcula ajustarea valorii cotei fiecărei BCN din zona euro în valoarea capitalului propriu acumulat al BCE, ponderile ce revin fiecărei BCN din zona euro în grila de repartiție pentru capital până la 31 ianuarie 2020 și cu aplicare de la 1 februarie 2020 ar trebui exprimate ca procent din capitalul total al BCE subscris de toate BCN din zona euro.
În consecință, se impune adoptarea unei noi decizii BCE care să abroge Decizia (UE) 2019/46 a Băncii Centrale Europene (BCE/2018/30) (3),
„valoarea capitalului propriu acumulat” înseamnă totalul rezervelor BCE, conturilor de reevaluare și provizioanelor echivalente rezervelor, calculat de BCE la 31 ianuarie 2020, plus sau minus valoarea netă a profitului acumulat sau a pierderii acumulate a BCE, după caz, de la 1 ianuarie 2020 la 31 ianuarie 2020. Rezervele BCE și provizioanele echivalente rezervelor cuprind, fără a limita caracterul general al valorii capitalului propriu acumulat, fondul general de rezervă și provizioanele pentru riscurile financiare;
„data transferului” înseamnă 28 februarie 2020;
„venitul BCE rezultat din bancnotele euro în circulație” are același sens ca termenul „venitul BCE rezultat din bancnotele euro în circulație” definit la articolul 1 litera (c) din Decizia (UE) 2015/298 a Băncii Centrale Europene (BCE/2014/57) (4);
„venitul BCE provenit din titluri de valoare” are același sens ca termenul „venitul BCE provenit din titluri de valoare” definit la articolul 1 litera (d) din Decizia (UE) 2015/298 (BCE/2014/57).
Contribuția la rezervele și provizioanele BCE
(1) În cazul în care cota unei BCN din zona euro în valoarea capitalului propriu acumulat crește cu aplicare de la 1 februarie 2020, respectiva BCN din zona euro transferă către BCE, la data transferului, suma determinată în temeiul alineatului (3).
(2) În cazul în care cota unei BCN din zona euro în valoarea capitalului propriu acumulat scade cu aplicare de la 1 februarie 2020, respectiva BCN din zona euro primește de la BCE, la data transferului, suma determinată în temeiul alineatului (3).
(3) Cel târziu cu o zi lucrătoare înaintea datei transferului, BCE calculează și confirmă fiecărei BCN din zona euro fie suma pe care respectiva BCN din zona euro trebuie să o transfere către BCE, în cazul în care se aplică alineatul (1), fie suma pe care respectiva BCN din zona euro o primește de la BCE, în cazul în care se aplică alineatul (2). Ținând cont de rotunjirile necesare, fiecare sumă de transferat sau de primit se calculează prin înmulțirea valorii capitalului propriu acumulat cu diferența absolută între ponderea fiecărei BCN din zona euro în grila de repartiție pentru capital la 31 ianuarie 2020 și ponderea sa în grila de repartiție pentru capital cu aplicare de la 1 februarie 2020, după care rezultatul se împarte la 100.
(4) Fiecare dintre sumele menționate la alineatul (3) se datorează în euro la 1 februarie 2020, dar se transferă efectiv la data transferului.
(5) La data transferului, o BCN din zona euro sau BCE care trebuie să transfere o sumă în temeiul alineatului (1) sau al alineatului (2) transferă separat și dobânzile acumulate în perioada cuprinsă între 1 februarie 2020 și data transferului, aferente fiecărei sume datorate de respectiva BCN din zona euro sau de BCE. Părțile care transferă și care primesc dobânzile sunt aceleași cu părțile care transferă și care primesc sumele purtătoare de dobânzi.
(6) Dacă valoarea capitalului propriu acumulat este mai mică de zero, sumele care trebuie transferate sau primite în temeiul alineatului (3) și al alineatului (5) se decontează în sens invers celor precizate la alineatul (3) și la alineatul (5).
Ajustarea creanțelor echivalente activelor din rezervele valutare transferate
(1) Creanțele BCN din zona euro se ajustează cu aplicare de la 1 februarie 2020, în conformitate cu ponderile lor ajustate în grila de repartiție pentru capital. Valoarea ajustată a creanțelor BCN din zona euro este indicată în a treia coloană a tabelului din anexa I la prezenta decizie.
(2) În virtutea prezentei dispoziții și fără a fi nevoie de îndeplinirea altor formalități sau acțiuni, se consideră că fiecare BCN din zona euro a transferat sau a primit la 1 februarie 2020 valoarea absolută a creanței în euro indicată în dreptul denumirii sale în a patra coloană a tabelului din anexa I la prezenta decizie, unde „–” se referă la o creanță pe care BCN din zona euro o transferă către BCE, iar „+” la o creanță pe care BCE o transferă către BCN din zona euro.
(3) În prima zi de operare a sistemului transeuropean automat de transfer rapid cu decontare pe bază brută în timp real (TARGET2) de după 1 februarie 2020, fiecare BCN din zona euro fie transferă, fie primește valoarea absolută a sumei în euro indicate în dreptul denumirii sale în a patra coloană a tabelului din anexa I la prezenta decizie, unde „+” se referă la suma pe care BCN din zona euro o transferă către BCE, iar „–” la suma pe care BCE o transferă către BCN din zona euro.
(4) În prima zi de operare a sistemului TARGET2 de după 1 februarie 2020, BCE sau o BCN din zona euro care trebuie să transfere o sumă în temeiul alineatului (3) transferă separat și dobânzile acumulate în perioada cuprinsă între 1 februarie 2020 și data efectuării transferului pentru suma datorată de respectiva BCN din zona euro sau de BCE. Părțile care transferă și care primesc dobânzile sunt aceleași cu părțile care transferă și care primesc sumele purtătoare de dobânzi.
Aspecte financiare conexe
(1) Prin derogare de la articolul 2 alineatul (1) al treilea paragraf din Decizia (UE) 2016/2248 a Băncii Centrale Europene (BCE/2016/36) (5), soldurile intra-Eurosistem aferente bancnotelor euro aflate în circulație, pentru perioada de la 1 februarie 2020 la 27 februarie 2020, se calculează în baza grilei de repartiție valabile de la 1 februarie 2020 aplicate soldurilor aferente volumului total de bancnote euro aflate în circulație la 31 ianuarie 2020. Pentru perioada de la 1 februarie 2020 la 31 decembrie 2020, sumele compensatorii și înregistrările din contabilitate destinate să echilibreze aceste sume, astfel cum se descrie la articolul 4 alineatul (5) din Decizia (UE) 2016/2248 (BCE/2016/36), sunt înregistrate în contabilitatea fiecărei bănci centrale naționale cu data valutei de 1 februarie 2020.
(2) În ceea ce privește perioada de la 1 ianuarie 2020 la 31 ianuarie 2020, venitul monetar al BCN din zona euro se repartizează și distribuie în conformitate cu ponderile în grila de repartiție pentru capital aplicabile la 31 ianuarie 2020.
(3) Profitul net sau pierderea netă a BCE, după caz, pentru exercițiul financiar 2020 se repartizează în baza ponderilor în grila de repartiție pentru capital aplicabile la 1 februarie 2020.
(4) Orice distribuire provizorie a venitului BCE rezultat din bancnotele euro și/sau a venitului BCE provenit din titluri de valoare pentru anul 2020 se repartizează în baza ponderilor în grila de repartiție pentru capital aplicabile la 1 februarie 2020.
(5) În cazul în care BCE are o pierdere în exercițiul financiar 2020, BCE compensează pierderea cu următoarele elemente:
fonduri eliberate din fondul general de rezervă al BCE;
sub rezerva unei decizii a Consiliului guvernatorilor în temeiul articolului 33 din Statutul SEBC, venitul monetar al BCN de la 1 februarie 2020 la 31 decembrie 2020;
sub rezerva unei decizii a Consiliului guvernatorilor în temeiul articolului 33 din Statutul SEBC, venitul monetar al BCN de la 1 ianuarie 2020 la 31 ianuarie 2020.
(6) În cazul în care venitul monetar al BCN de la 1 ianuarie 2020 la 31 ianuarie 2020 trebuie transferat BCE pentru acoperirea pierderii exercițiului financiar 2020, se efectuează plăți compensatorii în plus față de plățile descrise la articolele 2 și 3. Fiecare BCN din zona euro a cărei pondere în grila de repartiție pentru capital crește la 1 februarie 2020 efectuează o asemenea plată către BCE, iar BCE efectuează o asemenea plată către fiecare BCN din zona euro a cărei pondere în grila de repartiție pentru capital scade la 1 februarie 2020. Valoarea plăților compensatorii se calculează după cum urmează: venitul monetar total pentru perioada de la 1 ianuarie 2020 la 31 ianuarie 2020 transferat BCE pentru acoperirea pierderii sale este înmulțit cu diferența absolută dintre ponderea în grila de repartiție pentru capital a BCN din zona euro relevantă la 31 ianuarie 2020 și ponderea acesteia în grila de repartiție pentru capital cu aplicare de la 1 februarie 2020, după care rezultatul se împarte la 100. Plățile compensatorii legate de venitul monetar al BCN sunt purtătoare de dobânzi de la 1 ianuarie 2021 până la data efectuării acestor plăți.
(7) Plățile compensatorii suplimentare legate de venitul monetar al BCN descrise la alineatul (6), precum și dobânzile acumulate aferente se plătesc în a doua zi lucrătoare care urmează aprobării de către Consiliul guvernatorilor a conturilor anuale ale BCE corespunzătoare exercițiului financiar 2020.
(1) Dobânzile acumulate în temeiul articolului 2 alineatul (5), al articolului 3 alineatul (4) și al articolului 4 alineatul (6) se calculează zilnic, prin utilizarea metodei de calcul „număr de zile/360” la o rată egală cu cea mai recentă rată a dobânzii marginale utilizată de Eurosistem în licitațiile sale pentru operațiunile principale de refinanțare.
(2) Fiecare transfer în temeiul articolului 2 alineatele (1), (2) și (5), al articolului 3 alinetele (3) și (4) și al articolului 4 alineatele (6) și (7) are loc separat prin sistemul TARGET2.
(3) BCE și BCN din zona euro care au obligația efectuării unui transfer prevăzut la alineatul (2) dau, în timp util, instrucțiunile necesare pentru executarea în mod corespunzător și la timp a transferului.
(2) Decizia (UE) 2019/46 (BCE/2018/30) se abrogă cu efect de la 1 februarie 2020.
(3) Trimiterile la Decizia (UE) 2019/46 (BCE/2018/30) se interpretează ca trimiteri la prezenta decizie și se citesc în conformitate cu tabelul de corespondență din anexa II.
(2) Decizia (UE) 2020/137 a Băncii Centrale Europene din 22 ianuarie 2020 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene și de abrogare a Deciziei (UE) 2019/43 (BCE/2020/3) (a se vedea pagina 4 din prezentul Jurnal Oficial).
(3) Decizia (UE) 2019/46 a Băncii Centrale Europene din 29 noiembrie 2018 de stabilire a măsurilor necesare pentru contribuția la valoarea capitalului propriu acumulat al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate și de abrogare a Deciziei BCE/2013/26 (BCE/2018/30) (JO L 9, 11.1.2019, p. 190).
(4) Decizia (UE) 2015/298 a Băncii Centrale Europene din 15 decembrie 2014 privind distribuirea provizorie a venitului Băncii Centrale Europene (BCE/2014/57) (JO L 53, 25.2.2015, p. 24).
(5) Decizia (UE) 2016/2248 a Băncii Centrale Europene din 3 noiembrie 2016 privind repartizarea venitului monetar al băncilor centrale naționale ale statelor membre a căror monedă este euro (BCE/2016/36) (JO L 347, 20.12.2016, p. 26).
CREANȚELE ECHIVALENTE ACTIVELOR DIN REZERVELE VALUTARE TRANSFERATE CĂTRE BCE
Creanță echivalentă activelor din rezervele valutare transferate către BCE, la 31 ianuarie 2020
Creanță echivalentă activelor din rezervele valutare transferate către BCE, cu aplicare de la 1 februarie 2020
1 469 828 529,30
+4 826 162,86
10 635 248 657,12
–8 619 406,33
113 647 558,58
-400 094,00
683 175 109,87
+2 018 550,73
997 925 768,61
–4 163 666,54
4 810 848 484,64
–21 746 940,19
8 239 968 860,78
+7 385 744,53
6 853 825 810,01
+14 269 864,82
86 810 662,38
– 289 755,21
157 201 708,04
–1 062 590,33
233 495 878,75
–1 727 404,69
132 894 722,58
+1 345 855,02
42 313 997,15
– 106 166,31
2 364 325 594,45
+7 051 019,30
1 180 823 432,72
+2 968 484,23
944 251 976,21
–4 232 744,18
194 257 459,36
– 515 996,08
462 031 148,22
–1 808 999,76
741 065 420,16
+4 623 566,02
40 343 940 778,93
– 184 516,11
Decizia (UE) 2019/46 (BCE/2018/30)